
R A P O R T

asupra proiectului de Lege privind prevenirea şi combaterea dopajului în sport

(P.L.X.413)


1. În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X. 413 din 28 iunie 2004, Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu proiectul de Lege privind prevenirea şi combaterea dopajului în sport.


Proiectul de lege a fost avizat de Comisia juridică, de disciplină şi imunităţi, precum şi de către Consiliul Legislativ. 


Proiectul de lege are ca obiect de reglementare instituirea cadrului general privind prevenirea şi combaterea dopajului în sport. Proiectul de lege este o consecinţă firească a ratificării de către România, prin Legea nr.171/1998, a Convenţiei împotriva dopajului, adoptată, în cadrul Consiliului Europei, la Strasbourg la 16 noiembrie 1989. 


2. În raport de obiectul şi conţinutul său, proiectul de Lege face parte din categoria legilor organice, conform art.73 alin.(3) lit.h) din Constituţie. 


3. La lucrări au fost prezenţi 26 deputaţi din totalul de 28 membri ai Comisiei. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, dl.Constantin Diaconu, preşedintele Agenţiei Naţionale pentru Sport.


4. Proiectul de lege a fost adoptat de Senat în şedinţa din 24 iunie 2004. Camera Deputaţilor este Cameră decizională.


În urma dezbaterii, în şedinţa din 29 septembrie 2004, Comisia, cu unanimitate de voturi, aprobă proiectul de lege, cu următorul amendament:

Nr.

crt.
Text iniţial
Text propus de Comisie

(autorul amendamentului)
Motivare
Camera decizio

nală

1. 
Art.3-
În vederea combaterii fenomenului de dopaj în sport, se înfiinţează Agenţia Naţională Antidoping, instituţie publică cu personalitate juridică, finanţată prin  bugetul  Agenţiei  Naţionale  pentru  Sport,  cu  sediul  în  municipiul Bucureşti, B-dul Basarabia nr.37-39, sector 2.


Art.3-
În vederea combaterii fenomenului de dopaj în sport, se înfiinţează Agenţia Naţională Antidoping, instituţie publică cu personalitate juridică, finanţată din venituri extrabugetare şi alocaţii acordate de la bugetul de stat, cu  sediul  în  municipiul Bucureşti, B-dul Basarabia nr.37-39, sector 2.
Autor: Comisia
Pentru diversificarea surselor de finanţare.

